Document ID: /roh_data/filtered/Billingualer_Corpus_interleaved-de-rm.jsonl.gz/1458

This is a text translated from German to Rumantsch Grischun.
Delegation der Kommission für Gesundheit und Soziales besucht das Ausreisezentrum Flüeli in Valzeina

Eine Delegation der grossrätlichen Kommission für Gesundheit und Soziales hat am 22. Mai 2008 das Ausreisezentrum Flüeli in Valzeina besucht. Grund für den Augenschein vor Ort war die in der Öffentlichkeit ausgetragene Diskussion über die Unterbringungsbedingungen für die betroffenen Personen im Ausreisezentrum.

Beim Augenschein, an dem auch Vertreter des zuständigen Amtes für Polizeiwesen und Zivilrecht sowie der Gemeindepräsident von Valzeina, Hans Wieland, anwesend waren, konnte sich die Delegation einerseits mit dem im Kanton geltenden Unterbringungskonzept vertraut machen lassen. Andererseits konnte sie sich auch selber ein Bild über die durch gewisse Gruppierungen kritisierten Wohnverhältnisse im Flüeli machen. Ein besonderes Augenmerk richtete die Kommission dabei auf die allfällige medizinische Versorgung der Bewohner des Ausreisezentrums.

Die Delegation konnte sich im Rahmen ihres Augenscheines davon überzeugen, dass die Wohn- und Verpflegungsverhältnisse im Flüeli zu keinerlei Beanstandungen Anlass geben. Hinsichtlich medizinischer Versorgung der Bewohner des Ausreisezentrums konnte die Delegation feststellen, dass auch diese über die im Tal ansässigen Ärzte sichergestellt ist. Insgesamt kommt die Delegation zum Schluss, dass die Unterbringung im Ausreisezentrum Flüeli in Valzeina für die betroffenen Personen, denen die freiwillige Ausreise aus der Schweiz im Übrigen jederzeit möglich ist, ohne weiteres als zumutbar bezeichnet werden kann.

Die Gesamtkommission für Gesundheit und Soziales hat den Bericht der Delegation an ihrer Sitzung vom 4. Juli 2008 zur Kenntnis genommen und gutgeheissen.

Neuer Präsident für die Kommission für Gesundheit und Soziales

Im Jahre 2006 wurde Grossrat Vincent Augustin (CVP) zum Präsidenten der grossrätlichen Kommission für Gesundheit und Soziales gewählt. Gemäss Artikel 18 des Grossratsgesetzes beträgt die Amtsdauer für die Kommissionspräsidentinnen oder Kommissionspräsidenten maximal zwei Jahre, weshalb ein Nachfolger für Vincent Augustin gefunden werden musste. An ihrer Sitzung vom 4. Juli 2008 hat die Kommission deshalb Kommissionsmitglied Carlo Portner (CVP) einstimmig zu ihrem neuen Präsidenten gewählt.

Auskunftsperson:

Vincent Augustin, Kommission für Gesundheit und Soziales, Tel. 081 258 55 25

Gremium: Kommission für Gesundheit und Soziales

Quelle: dt Kommission für Gesundheit und Soziales

Data: 11.07.2008

Ina delegaziun da la cumissiun per sanadad e fatgs socials ha visità il center d'expulsiun Flüeli a Valzeina

Ina delegaziun da la cumissiun dal cussegl grond per sanadad e fatgs socials ha visità ils 22 da matg 2008 il center d'expulsiun Flüeli a Valzeina. Il motiv per questa inspecziun al lieu è stada la discussiun publica ch'era vegnida manada davart las cundiziuns da collocaziun per las persunas pertutgadas en il center d'expulsiun.

A chaschun da l'inspecziun al lieu - a la quala er represchentantas e represchentants da l'uffizi cumpetent, vul dir da l'uffizi da fatgs da polizia e da dretg civil, sco er il president communal da Valzeina, Hans Wieland, èn stads preschents - ha la delegaziun d'ina vart pudì prender enconuschientscha dal concept da collocaziun ch'è en vigur en il chantun. Da l'autra vart ha ella pudì sa far in agen maletg da las relaziuns d'abitar en il Flüeli, las qualas tschertas gruppaziuns avevan crititgà. In'attenziun speziala ha la cumissiun drizzà en quest connex sin l'eventual provediment medicinal da las abitantas e dals abitants dal center d'expulsiun.

En il rom da sia inspecziun al lieu ha la delegaziun pudì sa persvader che las relaziuns d'abitar e d'alimentaziun en il Flüeli na chaschunan nagins motivs per reclamaziuns. Plinavant ha la delegaziun pudì constatar ch'er il provediment medicinal da las abitantas e dals abitants dal center d'expulsiun è garantì tras las medias e tras ils medis da la val. Tut en tut vegn la delegaziun a la conclusiun che la collocaziun en il center d'expulsiun Flüeli a Valzeina possia senza auter vegnir designada sco acceptabla per las persunas pertutgadas, las qualas pon dal rest partir da tut temp voluntarmain da la Svizra.

La cumissiun cumpletta per sanadad e fatgs socials ha prendì enconuschientscha dal rapport da la delegaziun ed ha approvà tal a chaschun da sia sesida dals 4 da fanadur 2008.

Nov president per la cumissiun per sanadad e fatgs socials

L'onn 2006 era il deputà Vincent Augustin (PCD) vegnì elegì sco president da la cumissiun dal cussegl grond per sanadad e fatgs socials. Tenor l'artitgel 18 da la lescha davart il cussegl grond importa la perioda d'uffizi da las presidentas e dals presidents da las cumissiuns maximalmain dus onns. Pia hai stuì vegnir chattà in successur per Vincent Augustin. En sia sesida dals 4 da fanadur 2008 ha la cumissiun perquai elegì unanimamain il commember da la cumissiun Carlo Portner (PCD) sco ses nov president.

Persuna che dat infurmaziuns:

Vincent Augustin, cumissiun per sanadad e fatgs socials, tel. 081 258 55 25

Gremi: cumissiun per sanadad e fatgs socials

Funtauna: rg cumissiun per sanadad e fatgs socials

Data: 11.07.2008